Келесі жылы 1 сыныптарға жаңа пән енгізіледі
"Келесі жылы 1 сыныптарға жаңа пән енгізіледі" | "https://abai.kz/post/115577"
TITLE: Келесі жылы 1 сыныптарға жаңа пән енгізіледі
URL: https://abai.kz/post/115577
META: "Келесі жылы 1 сыныптарға жаңа пән енгізіледі" | "https://abai.kz/post/115577"
DATE: 30.06.2020
AUTHOR(s): Abai.kz
TOTAL WORDS: 130
TEXT: 2021 жылдан бастап 1-сынып оқушыларына «Цифрлық сауат» пәні енгізіледі. Бұл туралы ҚР Білім және ғылым министрі Асхат Аймағамбетов мәлімдеді. «Орта білім беруде 2013 жылға дейін ақпараттық техологиялар пәні 7-сыныптан басталып, ескірген мазмұннан тұрды. Одан кейін 5-сыныпқа түсірілді. Бірақ осы бағдарламаларда көбіне компьютер пайдалану, кеңселік қосымшаларды игеру сияқты қарапайым дағдылар бердік те, осы бағдарлама жаңартуды талап еткен болатын. Сондықтан енді 2021 жылдан бастап «Цифрлық сауат» пәні 1-сыныптан бастап енеді. Балалар алгоритмді, ақпараттық гигиена мен қауіпсіздікті, Scratch кодтау тілін үйренеді. STEM, 3Д-принтинг, робототехника негіздерін игереді», - деді Асхат Аймағамбетов Үкімет отырысында. Министрдің айтуынша, сонымен қатар IOS, Android операция жүйелерін және Python, С++ сияқты программалау тілдерін үйренеді. «Ол үшін елімізде облыс орталықтарында жаңадан 25 арнаулы IT-лицей ашылды. 447 STEM зертханасы мен 2 мыңға жуық робот техникасы кабинеті ұйымдастырылып отыр», - деді ол. Abai.kz
